IPL 2020: RCB ಪಡೆಯಲ್ಲಿ ಒಂದು ಬದಲಾವಣೆ ಸಾಧ್ಯತೆ: ಇಂದು ಕಣಕ್ಕಿಳಿಯುವ ತಂಡ ಹೀಗಿರಲಿದೆ IPLನ 44ನೇ ಪಂದ್ಯದಲ್ಲಿ ಬಲಿಷ್ಠ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಸತತ ಸೋಲಿನಿಂದ ಕಂಗೆಟ್ಟಿರುವ ಚೆನ್ನೈ ಸೂಪರ್ ಕಿಂಗ್ಸ್ ವಿರುದ್ಧ ಸೆಣಸಲಿದೆ. ಈ ಪಂದ್ಯವನ್ನು ಗೆದ್ದರೆ ಕೊಹ್ಲಿ ಪಡೆ ಪ್ಲೇ ಆಫ್ ಪ್ರವೇಶಿಸುವುದು ಬಹುತೇಕ ಖಚಿತವಾಗಲಿದೆ. ಹಾಗೆಯೇ ಈ ಪಂದ್ಯದಲ್ಲಿ ಧೋನಿ ಪಡೆ ಸೋತರೆ ಧೋನಿ ಪಡೆಯ ನಿರ್ಗಮನ ಕೂಡ ಅಧಿಕೃತವಾಗಲಿದೆ. ಆಡಿರುವ 10 ಪಂದ್ಯಗಳಲ್ಲಿ 7ರಲ್ಲಿ ಗೆದ್ದು ಬೀಗಿರುವ ಆರ್ಸಿಬಿ ಇಂದು ಕೂಡ ಅದೇ ಆತ್ಮ ವಿಶ್ವಾಸದಲ್ಲಿದೆ. ಕಳೆದ ಪಂದ್ಯದಲ್ಲಿ ಕೆಕೆಆರ್ ತಂಡವನ್ನು ಕಡಿಮೆ ಮೊತ್ತಕ್ಕೆ ಕಟ್ಟಿ ಹಾಕಿದ ಬೌಲಿಂಗ್ ಪಡೆಯೊಂದಿಗೆ ಇಂದು ಕೂಡ ಕಣಕ್ಕಿಳಿಯಲಿದೆ. ಕೊಲ್ಕತ್ತಾ ವಿರುದ್ಧ ಸಿರಾಜ್ ಭರ್ಜರಿ ಬೌಲಿಂಗ್ ಪ್ರದರ್ಶನ ನೀಡಿದ್ದು, ನಾಯಕನ ಆತ್ಮ ವಿಶ್ವಾಸವನ್ನು ಹೆಚ್ಚಿಸಿದ್ದು, ಹೀಗಾಗಿ ಬೌಲಿಂಗ್ ವಿಭಾಗದಲ್ಲಿ ಬದಲಾವಣೆ ಮಾಡಿಕೊಳ್ಳುವುದು ಡೌಟ್. ಆದರೆ ಆರಂಭಿಕ ಆಟಗಾರ ಆರೋನ್ ಫಿಂಚ್ ವೈಫಲ್ಯ ತಂಡದ ಚಿಂತೆಯನ್ನು ಹೆಚ್ಚಿಸಿದೆ. ಹೀಗಾಗಿ ಇಂದಿನ ಪಂದ್ಯದಲ್ಲಿ ಜೋಶ್ ಫಿಲಿಪ್ಗೆ ಅವಕಾಶ ನೀಡಿದರೂ ಅಚ್ಚರಿಪಡಬೇಕಿಲ್ಲ. ಅಲ್ಲದೆ ಇಸುರು ಉಡಾನ ಸ್ಥಾನದಲ್ಲಿ ಮೊಯೀನ್ ಅಲಿಗೆ ಚಾನ್ಸ್ ನೀಡುವ ಸಾಧ್ಯತೆಯನ್ನೂ ತಳ್ಳಿ ಹಾಕುವಂತಿಲ್ಲ. ಇನ್ನೊಂದೆಡೆ ಚೆನ್ನೈ ಸೂಪರ್ ಕಿಂಗ್ಸ್ ಮೊದಲ ಸಲ ಲೀಗ್ ಹಂತದಿಂದಲೇ ಹೊರಬೀಳುವ ಸಂಕಟದಲ್ಲಿದೆ. ಒಂದು ವೇಳೆ ಇಂದು ಸೋತರೆ ಟೂರ್ನಿಯಿಂದ ಹೊರಬಿದ್ದ ಮೊದಲ ತಂಡವೆಂಬ ಕಳಂಕವೂ ತಟ್ಟಲಿದೆ. ಹೀಗಾಗಿ ಧೋನಿ ಪಡೆ ಪಾಲಿಗೆ ಮಾಡು ಇಲ್ಲವೇ ಮಡಿ ಪಂದ್ಯ. ಇನ್ನು ಕಳೆದ ಪಂದ್ಯದಲ್ಲಿ ಮೂರು ಬದಲಾವಣೆಯೊಂದಿಗೆ ಕಣಕ್ಕಿಳಿದ ಧೋನಿ, ಈ ಬಾರಿ ಕೂಡ ಅವಕಾಶ ಸಿಗದಿವರಿಗೆ ಚಾನ್ಸ್ ನೀಡುವ ಸಾಧ್ಯತೆಯಿದೆ. ಅದರಂತೆ ತಾಹಿರ್ ಸ್ಥಾನದಲ್ಲಿ ಸ್ಯಾಂಟ್ನರ್ಗೆ ಅವಕಾಶ ದೊರೆಯಬಹುದು. ಸಂಭಾವ್ಯ ಉಭಯ ತಂಡಗಳು:ರಾಯಲ್ ಚಾಲೆಂಜರ್ಸ್ ಬೆಂಗಳೂರು 1. ಆರೋನ್ ಫಿಂಚ್ಜೋಶ್ ಫಿಲಿಪ್2. ದೇವದತ್ ಪಡಿಕ್ಕಲ್3. ವಿರಾಟ್ ಕೊಹ್ಲಿ ನಾಯಕ4. ಎಬಿ ಡಿವಿಲಿಯರ್ಸ್ ವಿಕೆಟ್ ಕೀಪರ್5. ಶಿವಂ ದುಬೆ6. ಮೊಯೀನ್ ಅಲಿ7. ಕ್ರಿಸ್ ಮೋರಿಸ್8. ವಾಷಿಂಗ್ಟನ್ ಸುಂದರ್9. ಯಜುವೇಂದ್ರ ಚಹಲ್10. ಮೊಹಮ್ಮದ್ ಸಿರಾಜ್11. ನವದೀಪ್ ಸೈನಿಚೆನ್ನೈ ಸೂಪರ್ ಕಿಂಗ್ಸ್ 1. ಶೇನ್ ವ್ಯಾಟ್ಸನ್2. ಫಾಫ್ ಡು ಪ್ಲೆಸಿಸ್3. ಅಂಬಾಟಿ ರಾಯುಡು4. ರುತುರಾಜ್ ಗಾಯಕ್ವಾಡ್5. ಎಂ.ಎಸ್.ಧೋನಿ ನಾಯಕ6. ರವೀಂದ್ರ ಜಡೇಜಾ7. ಮಿಚೆಲ್ ಸ್ಯಾಂಟ್ನರ್ಇಮ್ರಾನ್ ತಾಹಿರ್8. ಪಿಯೂಷ್ ಚಾವ್ಲಾ9. ದೀಪಕ್ ಚಹರ್10. ಸ್ಯಾಮ್ ಕರ್ರನ್11. ಶಾರ್ದುಲ್ ಠಾಕೂರ್ಪಂದ್ಯದ ಸಮಯ: 3.30 ಸ್ಥಳ: ದುಬೈ POINTS TABLE: SCHEDULE TIME TABLE: ORANGE CAP: PURPLE CAP: RESULT DATA: MOST SIXES: